Fjandinn sjálfur.
Andskotinn. –Hvað?
Það er eitthvað í rúminu, John. –Hvað þá?
Það skreið eitthvað upp löppina á mér og núna sé ég það ekki.
Hvað var það? –Ég sé það ekki.
Kónguló? –Nei.
Það var eitthvað ósýnilegt. Lús eða kláðamaur eða rúmpöddur.
Það eru engar rúmpöddur hérna.
Ó, John, ég hef ekki efni á að brenna öll fötin mín.
Slakaðu á, Moira. Vertu róleg.
Ef það væru lýs hérna væri ég líka með þær.
Getið þið hver er komin.
Deedee.
Hæ, Momo. –Hvað í fjandanum?
Fyrirgefið þetta. Ég hefði auðvitað átt að hringja á undan mér
en mér fannst bara skemmtilegra að koma og heimsækja stóru systur
og sjá nýju heimkynnin. Kíkja aðeins í heimsókn.
Eruð þið í alvöru með lús? Ég vil helst ekki fá hana sjálf.
Þú lítur vel út, Deedee.
Ég fer í þaraandlitsbað í hverri viku.
En nóg um mig. Mig langar að tala um ykkur.
Ég vil að þið vitið að mig langaði virkilega til að koma til ykkar
þegar ég frétti að líf ykkar hefði tekið kollsteypu
en ég fékk rosalega stöðuhækkun einmitt í sömu vikunni
og það var bara svo brjálað að gera.
Við höfum heldur ekki umgengist mikið að undanförnu.
Þetta var svolítið erfitt ár fyrir okkur.
Ég segi bara Guði sé lof fyrir Netið.
Það var bara þar sem ég gat fullvissað mig um
að þið væruð enn á lífi.
Síminn er líka alveg frábær.
Þú ýtir bara á takkana og segir:
"Hæ, þetta er ömurlega systir þín."
Mikið er gaman að heyra ykkur kýta eina ferðina enn.
Krakkar!
Komið og heilsið upp á Deedee frænku.
Þið skuluð flýta ykkur áður en hún hverfur aftur í heilan áratug.
Ja hérna hér.
Þið hafið stækkað.
Ég hélt að að þú værir dáin. –Það er fallega sagt.
Hvað er orðið langt síðan við hittumst síðast?
Þú mættir einhvern tíma í sundlaugarpartí til mín
ásamt manni sem þú kallaðir Julio frænda.
Já, ég man eftir því.
Nú skuluð þið kaupa ykkur eitthvað gott. Kaupið eitthvað æðislegt.
Hundrað dollarar? Hamingjan sanna.
Guð minn góður.
Guð minn góður, hvað ég saknaði þín.
Ég saknaði þín svo mikið. –En yndislegt.
Mikið eru þetta góðir krakkar.
Ekki veit ég hvers vegna þú varst svona áhyggjufull, Moira.
Hvaða erindi áttu hingað, Moira?
Býrðu hérna á mótelinu? Viltu að ég útvegi þér herbergi?
Guð, nei. Ég meina... ég fékk mér svítu á Comfort Inn í Elmdale.
Takk samt. Þetta er samt voða krúttlegt
en það er bara engin líkamsræktaraðstaða hérna
og þar sem ég er í besta formi lífs míns vil ég helst halda því þannig.
Segjum það.
Áttu þá við að ég væri líka í svona fínu formi
ef ég ynni við að laga ljós alla daga?
Já, eiginlega. Þú þyrftir reyndar að gera nokkrar magaæfingar líka.
Þú ferð sem sagt í ræktina. Þú ert nú meiri lygarinn.
Ja hérna. Sagði Stevie eitthvað sniðugt eða...?
Grant, þetta er David Rose. –Hæ.
Hann er einn af fastagestunum okkar.
Ekki segja þetta aftur.
Grant sér um viðhaldið hérna.
Hann sagði mér að hann væri í svona góðu formi
af því hann væri iðnaðarmaður.
Grant hlýtur að skrökva því.
Ég þarf að klára að tengja þetta.
Hún gerir ekki annað en að trufla mig.
Hann er aldeilis í þröngum bol.
Ætlar hann að laga eitthvað í nærbuxunum þínum?
Hver segir að hann hafi ekki gert það nú þegar?
Það er aldeilis. Það er æðislegt.
Þætti þér verra ef svo væri? –Nei, alls ekki.
Vertu bara með honum. Gerðu það sem þú vilt.
Ég er að hugsa um að gera það bara.
Gerðu það endilega.
Við ættum kannski að ræða eitthvað um hvernig
við viljum hafa þetta bólfélagadæmi okkar.
Já, gerum það endilega.
Við skulum búa til einhvers konar reglur í kringum það
að við séum vinir sem sofa stundum saman.
Mér líst mjög vel á það.
Getum við gert það eftir að þú ferð í bólið með hr. Handlögnum
eða viltu gera það núna strax?
Búum til reglurnar núna.
Hæ, Twyla.
Twyla?
Twyla!
Fyrirgefðu, ég átti alls ekki von á að hitta.
Þetta er allt í lagi.
Mamma þín gerði þetta líka í morgun.
Hvað má bjóða ykkur? –Bara kaffi, takk.
Hvað ertu að gera?
Ég er að vinna að svolitlu handa Mutt.
Á hann kannski afmæli? –Nei.
Pabbi sagði alltaf að ef maður efaðist um eitthvað
væri snjallt að segja það í söng.
Hann var rótari með Fleetwood Mac og þetta var það síðasta
sem Mick Fleetwood sagði við hann
áður en hljómsveitin fékk nálgunarbann á hann.
Ertu sem sagt að semja lag handa Mutt?
Ég er að reyna það. –En krúttlegt.
Um hvað fjallar það?
Tilfinningar þínar eða ástina eða hvað?
Hvað er eiginlega í gangi?
Er þetta einhvers konar yfirheyrsla? –Nei, alls ekki.
Ég er bara að passa upp á vinkonu mína.
Ef ég á að vera alveg hreinskilin, Twy, þá er þetta ekki sniðugt.
Ég reyndi þetta einu sinni og gaurinn reif af mér gítarinn
og barði honum við jörðina. Það þarf samt að koma fram
að ég er laglaus og hann var kolbrjálaður sjóliði en samt.
Leyfðu henni að semja lag til kærastans síns.
Ég skil hvað þú meinar. Ég er meðmælt þessu
en samt held ég að þú myndir gera mikil mistök með því.
David!
Hæ, Jocelyn.
Má ég spyrja þig að svolitlu? –Það fer eftir ýmsu.
Hvernig á ég að segja þetta? Mér finnst eins og þú hafir
átt svolítið erfitt uppdráttar í gaggó.
Takk fyrir það. –Bara blómapeysan segir mér það.
Get ég aðstoðað þig á einhvern hátt?
Það var nýr strákur að byrja í skólanum
og hann á svolítið erfitt með að falla í hópinn.
Hann á líka í ákveðnu basli með kynhneigð sína
en ég held að það sé einmitt eitthvað sem þú þekkir.
Hvað get ég gert fyrir þig, Jocelyn?
Ég var að hugsa um að það væri alveg frábært
ef þú kæmir í skólann og spjallaðir aðeins við hann
og segðir honum að með tímanum lagaðist allt.
Bara tilhugsunin um að ég gerðist ráðgjafi annarra ætti að hræða þig.
Mjög mikið.
Ég vissi alveg að þú værir góð manneskja innst inni, David.
Þú skalt endilega fá þér þriggja laga rúllurnar.
Hitt draslið rispar þig um leið.
Þetta er mjög spes.
Í dag hef ég verið í lengsta sambandi
sem ég hef verið sjálfviljug í.
Sjálfviljug. –Já.
Lengsta sambandið stóð yfir í þrjá mánuði
þegar ég var með sádí–arabískum prinsi
en ég var samt lokuð inni í höllinni hans í tvo mánuði
og reyndi að flýja.
Hvernig gengur annars hjá ykkur Twylu? Þið eruð svo sæt saman.
Ég veit það eiginlega ekki. –Af hverju? Hvað er í gangi?
Ég veit það ekki. Ekkert svo sem.
Þetta er allt í góðu lagi.
Ef kærastinn minn segði einhvern tíma
að sambandið væri í lagi myndi ég bókstaflega...
Mér finnst bara eins og það hafi runnið sitt skeið.
Hvað meinarðu?
Ég held að við höfum bæði vitað það í svolítinn tíma.
Ekki láta svona. Hvernig fannstu mig?
Er hægt að fara eitthvað annað en hingað?
Það gæti líka verið að Johnny hafi sagt mér hvað ég fyndi þig.
Takk, Johnny.
Af hverju gerirðu mér svona erfitt fyrir, Moira?
Hvar viltu að ég byrji?
Ég held að það væri best að fara ekki út í þá sálma.
Ég vil samt að við gerum það. Talaðu við mig.
50 þúsund dollarar. Kannastu við þá? –Já.
Þið gáfuð mér þá fyrir innborgun. –Nei, við lánuðum þér þá.
Þið gáfuð mér þá fyrir innborgun á Buffalóhúsinu mínu.
Við afhentum þér peningana og þá sagðir þú... –Takk?
Þetta er of seint.
Í ljósi þess að þið áttuð yfir 500 milljónir dollara á þessum tíma
er ég svolítið spæld að þið skylduð ekki gefa mér meira.
Farðu, Deedee. –Nei.
Ekki fyrr en ég geri það sem ég ætlaði að gera.
Ég vildi ekki særa þig en ég hafði gleymt einu.
Þú skalt ekki voga þér.
Þú hefur engar tilfinningar. –Ekki voga þér þetta. –Jú.
Ég ætla að endurgreiða ykkur.
Ekki allt saman en þetta er samt byrjunin.
Förum aðeins í gegnum þetta.
Rétti hún þér ávísun sem þú reifst í tætlur?
Hún móðgaði okkur.
Þessi kona á vingott við forríka menn. Leyfum henni að móðga okkur.
Ég veit ekki hvort þú hefur tekið eftir því en okkur vantar peninga.
Varstu ekki að tala um rúmpöddur?
Við hefðum getað borgað meindýraeyðinum með ávísuninni.
Við hefðum jafnvel flutt á stað þar sem væru engar rúmpöddur.
Ég vil ekki peningana hennar.
Ég vil peningana sem hún skuldar okkur.
Við lánuðum henni 50 þúsund dollara.
Við gáfum henni 50 þúsund dollara
og þú eyddir hærri upphæð en það í hárkollur í fyrra.
Ég verð ekki var við að fólk bíði í röðum
eftir að afhenda okkur ávísanir.
Af hverju heldurðu með henni? –Ég held alls ekki með henni.
Hún býður okkur samt leið til að losna út úr þessu rugli
en þá lætur þú stoltið þvælast fyrir þér.
Það er það eina sem ég á eftir, John.
Kyngdu því, Moira.
Ég get það ekki. –Þú getur það víst.
Eftir það getum við keypt kassa af kampavíni
til að skola því niður.
Hvernig gengur hjá ykkur Grant?
Hann bauð mér út að borða í kvöld.
Við ætlum að gera það.
Við Grant ætlum saman út að borða.
Já, einmitt.
Þetta virðist vera vænsti náungi.
Svona gaur sem er með fulla skál af smokkum á náttborðinu sínu.
Ég vona það. Hvaða lit ætli ég fái?
Ég var sem sagt fenginn til að leiðbeina unglingi í vanda.
Núna á eftir.
Það er það sem ég mun gera á eftir.
Hann er í bekknum hennar Jocelyn.
Hann er lagður í einelti vegna þess að hann er öðruvísi
og ég ætla að hjálpa honum að breyta lífi sínu.
Gefa til baka og allt það.
Það er ekkert annað. –Einmitt.
Á skalanum frá einum upp í tíu, hversu mikið hlakkarðu til þess?
Kannski 3,5.
Ég ætla að fara núna því það er ekki á hverjum degi
sem þú ferð á stefnumót með náunga sem á gluggalausan sendibíl.
Sæll, Grant.
Hæ, hvað ertu að gera? Skoða klám eina ferðina enn?
Ég ætla að fara.
Verið þið margsæl og blessuð. –Kærar kveðjur til þín.
Þetta er svo mikill furðufugl.
Já, það er satt. Hann er það.
Þú hlýtur að vera Connor. –Já.
Ég veit ekki hvað frú Schitt sagði þér
en hún bað mig um að koma og spjalla aðeins við þig.
Hún heldur að þar sem við erum báðir nýir hérna
væri gott að við töluðum um ýmislegt
eins og til dæmis að falla í hópinn.
Mér skilst að þú eigir í erfiðleikum með það.
Hver ert þú eiginlega?
Hver ertu? –Ég heiti David.
Ertu læknir eða eitthvað slíkt? Kannski sálfræðingur?
Er ég hvað? Nei.
Af hverju ætti ég þá að vilja tala við þig?
Ég veit það ekki.
Kannski vegna þess að kennarinn þinn hefur áhyggjur af því
að þér gangi illa að aðlagast.
Bað hún þig um að koma hingað og hjálpa mér?
Líttu á sjálfan þig. Littu á buxurnar þínar.
Hvað meinarðu? Mér finnst ég finna fyrir dálitlu virðingarleysi.
Ég skal bara segja þér hvert vandamálið er.
Ég er 16 ára samkynhneigður strákur sem bý í bæ sem ég gæti ælt yfir.
Vandamálið felst ekki í því að ég falli ekki í hópinn
heldur því að ég vil ekki falla í hópinn.
Var það eitthvað fleira sem þú vildir hjálpa mér með?
Nei.
Fáðu þér bara hvað sem þig langar í. Við ætlum að splæsa.
Eruð þið sem sagt í reikningi hérna?
Sko?
Ég hef heyrt að svínakjötið sé rosalega gott.
Bæði rifin, kótiletturnar og purusteikin.
Ég vil ekkert, takk. –En hvað það var skemmtilegt.
Moira vill heldur aldrei borða neitt hérna.
Ég ætla samt sem áður að borða en ég get bara ekki ákveðið
hvort mig langar í rifin eða kótiletturnar
en ég ætla pottþétt að fá mér svínakjöt.
Ef þú minnist á svínakjöt einu sinni enn... –Moira.
Var ekki eitthvað sem þú ætlaðir að segja við systur þína?
Nei. –Ég er samt næstum viss um það.
Ég er alveg viss um að ég ætlaði ekki að gera það.
Takk fyrir að reyna, Johnny. Í alvöru talað.
Mér finnst samt verulega óþægilegt að stóra systir mín
skuli láta eins og þrjóskur krakki.
Eigum við ekki að draga djúpt andann
og reyna að muna hvað það er sem raunverulega skiptir máli?
Við erum fjölskylda og megum ekki gleyma því.
Þú veist eins vel og ég, Moira, að þegar erfiðleikar steðja að
verður fjölskyldan að standa saman.
Jæja þá, allt í lagi.
Deedee.
Við erum ánægð með komu þína.
Við erum ánægð með að þú skulir bjóða okkur það sem þú býður okkur.
Mjög ánægð.
Ég hélt satt að segja að þú hefðir bara komið hingað
til að hlakka yfir óförum okkar. –Nei, síður en svo.
Ég kom vegna þess að mig langaði að við gleymdum gömlum væringum.
Það var bónus að fá að hlakka yfir þessu.
Haltu áfram, Moira.
Já, haltu áfram.
Við erum hjálparþurfi.
Hjálpaðu okkur, gerðu það.
Þá það. Ég skal hjálpa.
Ég ætla að gera þetta fyrir ykkur
en samt geri ég þetta aðallega fyrir sjálfa mig.
Hvers vegna?
Af því þið getið það ekki sjálf en ég get það.
Hvaða tölu á ég að skrifa?
Ég hef ekki hugmynd um það.
Ég gæti ekki með nokkru móti nefnt einhverja tölu.
Skrifaðu bara það sem þér finnst sanngjarnt.
Þið gáfuð mér 50 þúsund, ekki satt?
Jú, við gáfum þér 50 þúsund þegar við áttum peninga.
Ég get samt ekki ætlast til 50 þúsund dollara af þér.
Skrifaðu það sem þér finnst hæfileg upphæð.
Ég held að ég hljóti að geta gert aðeins betur en það.
Þetta er alveg óþarfi, Deedee. Takk samt.
Jæja þá. Hvern langar í svínakjöt?
Þú segir mér sem sagt að kærastan þín sé á stefnumóti við annan gaur
og í stað þess að gera eitthvað í því ertu hér að tala við mig,
krakka sem ber sama sem enga virðingu fyrir þér.
Í fyrsta lagi finnst mér þú ókurteis.
Í öðru lagi er hún ekki kærastan mín.
Hún er bara stelpa sem ég sef hjá af og til
af því við erum bæði hundleið og örvæntingarfull.
Stelpan er sem sagt bólfélagi þinn.
Hefurðu ekki séð bíómyndirnar 42 sem hafa verið gerðar um það?
Það gengur aldrei upp.
Það er ekki allt rétt sem maður sér í bíómyndum.
Þú kemst að því síðar á lífsleiðinni.
Það vill svo til að ég er aðeins eldri en þú.
Það er alveg greinilegt.
Ég held að þetta sé orðið ágætt.
Verður ekki allt í lagi með þig?
Ertu í góðu jafnvægi?
Ég er á leið í partí á eftir. Geturðu keypt bjór fyrir mig?
Nei. Getur þú keypt bjór fyrir mig?
Hæ!
Má ég fá vatnsglas? –Já, auðvitað. –Takk.
Hvernig gengur með lagið?
Ertu enn ákveðin í þessu? –Já.
Langar þig að heyra það?
Ég myndi gjarnan vilja það
en það vill svo til að ég þoli ekki tónlist.
Þolirðu ekki tónlist? –Nei.
Erum við alveg vissar um að Mutt sé hrifinn af tónlist?
Ég held nefnilega að þetta yrði svolítið asnalegt
ef hann væri það ekki.
Er allt í lagi með þig?
Ég held bara að það sé ekki góð hugmynd að semja þetta lag.
Það eru fjölmargar ástæður fyrir því.
Ertu viss um að þú viljir koma sjálfri þér í þá aðstöðu, Twy?
Áttu við að þú haldir að Mutt verði ekki ánægður með þetta?
Ég veit það ekki. Ég er ekki viss.
Kannski.
Ég veit það ekki. Ég er ekki viss.
Talaðirðu við Mutt?
Það hefur verið dálítil ládeyða yfir sambandinu undanfarið.
Ég hef reynt að láta mér detta eitthvað í hug til að laga það.
Ég reyni bara að láta þetta ganga.
Mér finnst að þú ættir að tala við Mutt
áður en þú brestur í söng.
Takk, Alexis.
Fyrir hvað? Bless.
Ef ég á að segja alveg eins og er
var samband okkar Mutts bara millibilsástand.
Samkvæmt telaufunum á fyrir mér að liggja að giftast svörtum manni.
Hvað erum við að drekka og af hverju?
Hamingjan sanna. Ég bara veit það ekki.
Í dag fékk ég að heyra það hjá hortugum unglingi
að líf mitt væri í klessu.
Ég er orðin einhleyp.
Þvoðirðu fötin þín í gærkvöldi á magavöðvunum á Grant?
Fyndinn ertu. –Já.
Grant fór á klósettið og kom ekki til baka.
Ha? Fór hann á klósettið og kom ekki aftur? –Já.
Annaðhvort stakk hann mig af á miðju stefnumóti
eða Grant á í alvarlegum meltingarvanda.
Hann virðist vera góður fengur.
Orðið á unglingagötunni er að bólfélagafyrirkomulagið okkar
sé alls ekki sniðugt. –Ekki sniðugt?
Það er ekki sniðugt.
Þar sem ég á enga aðra vini hérna má ég ekki við því að missa þig.
Ég held því að það væri best ef við tvö værum... –Bara vinir.
Já, vinir. Það er líklega best.
Gott mál. Þetta er gott.
Þetta er mjög gott.
Kærar kveðjur vegna þess. –Innilegar óskir.
Skál.
Þetta er gott, er það ekki?
Ég fæ tár í augun.
Er þetta allt og sumt? Eftir allt þetta?
Við borguðum matinn.
Við töpuðum því peningum á þessu brölti.
Sú held ég að skammist sín þegar við skiptum þessu.
Hún mun skammast sín hrikalega. Hún gleymdi einu núlli.
Hún gleymdi einu eða jafnvel tveimur núllum, Moira.
Veistu hvað ég ætla að gera? Ég ætla að hringja í hana.
Ég ætla að hringja í hana eins og skot.
Þvílíkur nirfill.
Slökktu ljósið, John.
Systir þín er nískupúki.
Algjör nískupúki.
Íslenskur texti: Berglind Anna Sigurðardóttir